క్రిస్ కెయిర్న్స్

క్రిస్టోఫర్ లాన్స్ కెయిర్న్స్ (జననం 1970, జూన్ 13) న్యూజీలాండ్ మాజీ క్రికెటర్, మాజీ వన్డే కెప్టెన్. న్యూజీలాండ్ క్రికెట్ జట్టుకు ఆల్ రౌండర్‌గా రాణించాడు. సదరన్ కాన్ఫరెన్స్ క్రికెట్ జట్టు తరపున దేశీయ క్రికెట్ ఆడాడు.

 క్రికెట్ రంగం 
తన టెస్ట్ కెరీర్‌ను 33.53 బ్యాటింగ్ సగటు, 29.40 బౌలింగ్ సగటుతో ముగించాడు. 2000లో ఐదుగురు విజ్డెన్ క్రికెటర్లలో ఒకరిగా ఎంపికయ్యాడు. 1992, 1996, 1999, 2003లో ఐసీసీ క్రికెట్ ప్రపంచ కప్ టోర్నమెంట్లలో ప్రాతినిధ్యం వహించాడు. క్రికెట్ గొప్ప ఆల్‌రౌండర్లలో ఒకరిగా పరిగణించబడ్డాడు. 2000 ఐసీసీ నాకౌట్ ట్రోఫీని గెలుచుకున్న న్యూజీలాండ్ జట్టులో సభ్యుడిగా ఉన్నాడు. ఆ ట్రోఫీ ఫైనల్‌లో 102 నాటౌట్‌తో నిలిచాడు.

ఇతను న్యూజీలాండ్ మాజీ క్రికెటర్ లాన్స్ కెయిర్న్స్ కుమారుడు. వన్డే, టెస్ట్ న్యూజీలాండ్ జట్లు రెండింటిలోనూ, అలాగే కాంటర్‌బరీ న్యూజీలాండ్ దేశీయ ఛాంపియన్‌షిప్ జట్టులోనూ ఆడాడు. ఆట నుండి విరమణ పొందిన తరువాత కెయిర్న్స్ స్కై స్పోర్ట్ న్యూజీలాండ్‌తో వ్యాఖ్యాతగా మారాడు.

 అంతర్జాతీయ కెరీర్ 
1988 యూత్ క్రికెట్ ప్రపంచ కప్ కోసం న్యూజీలాండ్ జాతీయ అండర్-19 క్రికెట్ జట్టులో ఎంపికయ్యాడు. ఇది అండర్-19 క్రికెట్ ప్రపంచ కప్ ప్రారంభ ఎడిషన్. ఆ తర్వాత సీనియర్ జాతీయ జట్టుకు ఎంపికయ్యాడు. 1989, నవంబరు 24న ఆస్ట్రేలియాతో జరిగిన టెస్టులో అరంగేట్రం చేశాడు.

 పదవీ విరమణ 
కెయిర్న్స్ 2004లో న్యూజీలాండ్ టెస్ట్ జట్టు నుండి రిటైర్ అయ్యాడు.

 మూలాలు 

 బాహ్య లింకులు 

 Chris Cairns from New Zealand Cricket

వర్గం:న్యూజీలాండ్ టీ20 క్రికెట్ క్రీడాకారులు
వర్గం:న్యూజీలాండ్ టెస్ట్ క్రికెట్ క్రీడాకారులు
వర్గం:న్యూజీలాండ్ వన్డే క్రికెట్ క్రీడాకారులు
వర్గం:న్యూజీలాండ్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1970 జననాలు